### Beslutningstema

Det skal besluttes, om der skal meddeles lovliggørende dispensation til opførelse af skur samt isætning af dør og vindue med en smallere sprosse end hvad bygningen/lejligheden oprindeligt er udført med.

### Sagsfremstilling

Forvaltningen har modtaget ansøgning om lovliggørende dispensation til opførelse af et skur på 0,7 m2 samt til isætning af dør og vindue med en smallere sprosse end hvad bygningen/lejligheden oprindeligt er udført med.

Lejligheden er en del af Feriecenter Rim Rømø, der blev etableret i 1981.

Lejligheden er omfattet af Lokalplan nr. 232 Feriecenter Rim Rømø, hvori der står i § 6.1, at bygningernes ydervægge skal udføres med røde teglsten. Udhuse, småbygninger, mindre bygningsdele og facadedele kan opføres i træ. Udhuse, småbygninger, mindre bygningsdele og facadedele skal være ens på de enkelte lejlighedsblokke i delområde 1.

Derudover bestemmes der i § 6.5, at Ejerforeningen skal træffe endelig beslutning om valg af nuancer og materialer i henhold til lokalplanens § 6.1, 6.2, 6.3 og 6.4. Det forklares nærmere i planens redegørelse:

Ejerforening

For at sikre at eventuelle fremtidige facadeændringer bliver ens for de enkelte lejlighedsblokke, henlægges den endelige beslutning og materiale- og farvevalg til ejerforeningen i henhold til lokalplanens bestemmelser.

Sagen har været sendt i høring hos ejerforeningens medlemmer, der er indkommet bemærkninger for og imod ansøgningen. Ejerforeningens bestyrelse har indsendt bemærkninger på vegne af hele bestyrelsen, de indstiller at der gives dispensation til vindue og dør samt at der gives afslag til opførelse af skur. De henviser til Vedtægter for Ejerlejlighedsforeningen, matr.nr. 791 [adresse] i deres svar.

Hoveddelen af de indkomnde bemærkninger godtager at der gives dispensation til vindue og dør, men er imod skuret.

Lokalplanen har forrang over ejerforeningens vedtægter.

En dispensation til henholdsvis vindue og dør samt skur, kan være med til at danne præcedens i området og påvirke Feriecenter Rim [adresse] samlede visuelle udtryk væsentligt.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | der gives dispensation til isætning af dør og vindue med en smallere sprosse, |
| at | der meddeles afslag på ansøgningen om dispensation til opførelse af skur, og |
| at | der efterfølgende meddeles påbud om fysisk lovliggørelse ved at fjerne skuret. |

### Beslutning

Indstillingen godkendt.

Albert Ravn deltog ikke i mødet.